暮春聯句九首  其二
作者：許月卿
朝代：宋

paragraphs: 畏愛盾衰日，清和夷惠風。
仁何如管仲，恩罔極王通。
王必三微謹，天爲一大公。
五行應過眼，萬字佛頭胸。
治國運掌上，經書滿腹中。
憑欄心尚壯，引鏡鬢俄翁。
錫屈天生德，教咸黄覽忠。
齊夷靡瞻騁，內外詛萬訌。
一酌泉流濁，四知囊匱豐。
詠觴聊暢敘，羹水辨和同。
不當陳三價，難逃黄九窮。